31. ΑΝΑΓΚ. ΝΟΜΟΣ υπ’ αριθ. 920 της 8/12 Φεβρ. 1946 Περί επαγγελματικής Γεωργικής Εκπαιδεύσεως. ΄Αρθρ.1.-1.Δι’ αποφάσεων του Υπουργού Γεωργίας, προτάσει των οικείων Προϊσταμένων των Γεωργικών Υπηρεσιών δύνανται να οργανωθούν εις τους αγροτικούς Δήμους και Κοινότητας επαγγελματικά γεωργικά μαθήματα προς παροχήν εις τα τέκνα των αγροτών γεωργοτεχνικών γνώσεων προσηρμοσμένων εις τας γεωργοοικονομικάς συνθήκας του τόπου των. 2.Η οργάνωσις και διδασκαλία των επαγγελματικών γεωργικών μαθημάτων ανατίθεται δια της αυτής Υπουργικής αποφάσεως εις τους Επαρχιακούς και Κοινοτικούς Γεωπόνους και τους υπηρετούντας εις τους Γεωργικούς Σταθμούς, Πρακτικά Γεωργικά Σχολεία, Αγροκήπια, πρότυπα δημόσια κτήματα και λοιπά γεωργικά ιδρύματα. Εις τούτους χορηγείται επίδομα διδασκαλίας εξ 20% επί του οργανικού των μισθού εις βάρος της οικείας πιστώσεως του προϋπολογισμού της οικείας υπηρεσίας. 3.Προς συμπλήρωσιν των γραμματικών γνώσεων των παρακολουθούντων τα μαθήματα αγροτοπαίδων διδάσκονται αναγνωστικά και αριθμητική της διδασκαλίας ταύτης ανατιθεμένης προτάσει του Προϊσταμένου Γεωργικής Υπηρεσίας μετά σύμφωνον γνώμην του οικείου Επιθεωρητού Στοιχειώδους Εκπαιδεύσεως εις τον Δ/ντήν του Δημοτικού Σχολείου της Κοινότητος ή εις έτερον δημοδιδάσκαλον υπηρετούντα εις αυτό, επιδόματι 20% του οργανικού μισθού καταβαλλομένου υπό του Γεωργικού Ταμείου εις βάρος ειδικής πιστώσεως του προϋπολογισμού της Γεωργικής Υπηρεσίας. Σελ. 498 4.Ο αριθμός των κατά τα ανωτέρω γεωπόνων εις ους ανατίθεται η οργάνωσις και διδασκαλία των γεωργικων μαθημάτων δεν δύναται να υπερβαίνη συνολικώς τους πεντήκοντα κατά το πρώτον έτος της εφαρμογής του παρόντος Νόμου και τους εκατόν πεντήκοντα μετά παρέλευσιν τριετίας. ΄Αρθρ.2.-1.Τα Γεωργικά Ταμεία των Νομών εγγράφουν εις τον προϋπολογισμόν αυτών τας απαιτουμένας δαπάνας δια την καταβολήν των κατά το προηγούμενον άρθρον επιδομάτων διδασκαλίας ως και των λοιπών απαιτουμένων δαπανών προς αγοράν Γεωργικών εργαλείων, γεωργικών βιβλίων, λιπασμάτων, σπόρων και υλικών και λοιπών αναλωσίμων υλικών, διδασκαλίας και εφαρμογής των διδασκομένων. 2.Ομοίως τα Ταμεία Γεωργίας, Κτηνοτροφίας και Δασών των Νομών προτάσει των οικείων Προϊσταμένων των Γεωργικών Υπηρεσιών δύνανται να επιχορηγώσι βελτιώσεις εφαρμοζομένας εις τους διαφόρους γεωργοκτηνοτροφικούς κλάδους υπό των παρακολουθούντων τα γεωργικά μαθήματα και τη επιβλέψει των διδασκόντων γεωπόνων μέχρι του 1/3 της απαιτουμένης κατ’ έτος δαπάνης του συνολικώς κατά Κοινότητα δυναμένου να δαπανηθή κατ’ ανώτατον όριον ποσού καθοριζομένου εκάστοτε δι’ αποφάσεως του Υπουργού της Γεωργίας. 3.Προς παρακολούθησιν, καθοδήγησιν και εκπαίδευσιν εν υπηρεσία των διδασκόντων τα επαγγελματικά γεωργικά μαθήματα γεωπόνων τοποθετείται εις τας υπό του από 30/8/37 Ν.Δ/τος «περί αρμοδιότητος Διευθύνσεων Γεωργίας, Γενικών Διοικήσεων προβλεπομένας θέσεις ειδικών εις τας Γενικάς Διοικήσεις ανά εις ειδικός της Γεωργικής Εκπαιδεύσεως διπλωματούχος Ανωτάτης Γεωπονικής Σχολής έχων ετησίαν ειδίκευσιν εις Πανεπιστήμιον της αλλοδαπής εις την Γεωργικήν Εκπαίδευσιν. 4.Προς τον σκοπόν τούτον συνιστάται και μία θέσις ειδικού Γεωργικής Εκπαιδεύσεως Παλαιάς Ελλάδος και Νήσων εις ην τοποθετείται γεωπόνος κεκτημένος τα υπό του προηγουμένου εδαφίου προσόντα, της έδρας αυτού καθοριζομένης δι’ Υπουργικής πράξεως. 5.Εις τους ειδικούς Γεωργικής Εκπαιδεύσεως χορηγείται το υπό του άρθρ. 40 του Νόμ. 574 «περί οργανισμού του Υπουργείου Γεωργίας» προβλεπόμενον επίδομα, εις βάρος των οικείων πιστώσεων των Ταμείων Γεωργικής Κτηνοτροφίας και Δασών των Νομών. 32.Ε.δ.30-31 Γεωργικές Σχολές ΄Αρθρ.3.-Δια Δ/των προτάσει του Υπουργού της Γεωργίας εκδιδομένων θέλουσι ρυθμισθή τα της εκπαιδεύσεως των εν υπηρεσία τοπικών γεωπόνων, τα της οργανώσεως, διδασκαλίας και εφαρμογής των μαθημάτων, η αρμοδιότης και τα καθήκοντα των ειδικών Επαγγελματικής Γεωργικής Εκπαιδεύσεως, ως και πάσα άλλη λεπτομέρεια απαραίτητος δια την εφαρμογήν του παρόντος Νόμου. 